पाएं अपने शहर की ताज़ा ख़बरें और फ्री ई-पेपरडाउनलोड करें
नगर पंचायत गादीरास में थाने से केवल 400 मीटर दूर चोरों ने मोबाइल दुकान में चोरी की और मोबाइल, एलईडी और नगदी ले गए। दुकानदार दया कोडी ने बताया कि चोरों ने छत में लगी सीमेंट की सीट में लगे नट को खोला और दुकान से सामान ले गए। दुकान में तीन हजार रुपए नगदी थे। चोरोें ने करीब 50 हजार रुपए से ज्यादा का सामान की चोरी की। लॉकडाउन के बीच हुई इस वारदात की भनक तक पुलिस को नहीं लगी। थाना प्रभारी रितेश यादव ने कहा कि जल्द ही चोर पुलिस की गिरफ्त में होंगे।
दो दिन पहले बाइक भी चोरी हुई
गादीरास और इससे लगे इलाके में चोरी की घटनाओं में इजाफा हो रहा है। गुरुवार रात चोरों ने फरेश कुमार की बाइक चुरा ली तो वहीं इससे पहले प्री मेट्रिक छात्रावास में चोरी करने में सफल रहे और उन्होने वहां से चादर और अन्य सामान ले गए। कर्मचारियों ने बताया कि चोरों ने एक बंडल बेडसीट तो चुरा ली लेकिन जल्दबाजी में वे दूसरा बंडल खिड़की के पास छोड़कर चले गए। इसके अलावा चोरों ने तीन दिनों पहले गादीरास बस्ती में ही चार टुल्लू पंप और तीन समर्सिबल पंप की चोरी की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn